

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 23.septembrī **Nr.** **620**

 (prot. Nr.38, 27.§)

**Par zemes vienības, kadastra apzīmējums 0500 015 1407,**

**Lielajā ielā, Daugavas krastā, Daugavpilī, nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32.punktu, 40.punktu,

ņemot vērā Daugavpils pilsētas pašvaldības (turpmāk – Pašvaldība) Pilsētbūvniecības un vides komisijas 2021.gada 31.maija sēdes protokola izrakstu Nr.6, 2021.gada 30.aprīļa Pašvaldības Pilsētplānošanas un būvniecības departamenta vēstuli Nr.3-14/257 “Par biedrības “Pričal” jautājuma izskatīšanu”,

2021.gada 6.jūnija sertificēta īpašumu vērtētāja Jura Višņevska iesniegto nekustamā īpašuma, zemes vienības ar kadastra numuru 0500 015 1407, Lielajā ielā, Daugavas krastā, Daugavpilī, 2697 m2 platībā, iespējamo tirgus nomas maksu,

ievērojot Daugavpils pilsētas domes (turpmāk – Dome) Īpašuma un mājokļu komitejas 2021.gada 16.septembra atzinumu un Domes Finanšu komitejas 2021.gada 16.septembra atzinumu, atklāti balsojot: PAR – 11 (I.Aleksejevs, P.Dzalbe, A.Gržibovskis, L.Jankovska, I.Jukšinska, N.Kožanova, M.Lavrenovs, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils dome nolemj:**

1. Nodot iznomāšanai Daugavpils pilsētas pašvaldības valdījumā esošo zemes vienību, kadastra apzīmējums 0500 015 1407, Lielajā ielā, Daugavas krastā, Daugavpilī, 2697 m2 platībā (turpmāk - Zemesgabals) ar 2022.gada 1.janvāri, bez apbūves tiesības uz 10 (desmit) gadiem, laivu novietošanai, rīkojot mutisku nomas tiesību izsoli.

2. Apstiprināt Zemesgabala nomas tiesību izsoles sākuma maksu 324,00 EUR (trīs simti divdesmit četri eiro) gadā.

3. Apstiprināt Zemesgabala nomas tiesību izsoles noteikumus.

 4. Izveidot Zemesgabala nomas tiesību izsoles komisiju šādā sastāvā:

Komisijas priekšsēdētājs: A.Nikolajevs, Pašvaldības Īpašuma pārvaldīšanas departamenta

 Nekustamā īpašuma nodaļas vadītājs;

Komisijas priekšsēdētāja A.Kozinda, Pašvaldības Īpašuma pārvaldīšanas departamenta

vietnieks: Īpašuma uzskaites daļas vadītājs;

Komisijas locekļi: E.Kavševiča-Semjonova, Pašvaldības Īpašuma pārvaldīšanas departamenta juriste;

I.Ilarionova, Pašvaldības Īpašuma pārvaldīšanas departamenta

Nekustamā īpašuma izvērtēšanas vecākā speciāliste;

 A.Eisāne, Pašvaldības Īpašuma pārvaldīšanas departamenta

 speciāliste neapbūvētas zemes nomas jautājumos.

5. Izsoles komisijai veikt Zemesgabala nomas tiesību izsoli, pamatojoties uz šim lēmumam pievienotajiem izsoles noteikumiem.

 6. Izsoles komisijai parakstīt Zemesgabala nodošanas un pieņemšanas aktu.

Pielikumā: Izsoles noteikumi ar pielikumiem.

Domes priekšsēdētāja

1.vietnieks *(personiskais paraksts)*  A.Vasiļjevs